VEGA Klub præsenterer

R&B-hyldest og Birthday Bash i denne weekends VEGA Klub

*Weekenden i Ideal Bar byder både på internationale dj’s dedikeret til R&B-genren og kæmpe Birthday Bash. Fredag aften får vi besøg DJ Soulchild fra Schweiz og dj-crewet Mix Syndicate, der dedikerer aftenen til R&B, soul og neo soul. Lørdag aften fejrer bookere fra VEGA og Pull Up fødselsdag med et skudsikkert dj line-up.*

**Fredag – VEGA Klub: R&B Jamboree**

Ideal Bar bliver omdannet til R&B Jamboree på fredag, hvor dj-crewet Mix Syndicate og DJ Soulchild er repræsenteret bag pulten. [Mix Syndicate](http://www.themixsyndicate.com/) blev startet i New York af legendariske DJ Latin Prince, og i dag er det en samling af de bedste dj's fra hele verden, med blandt andet Jason Rivera ([DJ Whut](https://www.facebook.com/jaywhutrivera)!) som dansk repræsentant.

DJ Whut! er vært denne aften, hvor vi tager hul på det første arrangement i rækken af aftener med vores nye R&B-klub. Det bliver en aften, hvor DJ Whut! guider dig gennem R&B, soul og neo soul fra 80’erne og 90'erne frem til i dag. Han får selskab af en af Europas bedste og mest dedikerede R&B-dj's, nemlig [DJ Soulchild fra Schweiz,](https://www.facebook.com/therealdjsoulchild) er kendt for sine remixes, hvor han tager nyere R&B-sange og giver dem en old school 90´er-lyd.

**Lørdag – Birthday Bash**

På lørdag står den på kæmpe fødselsdagsfest i Ideal Bar. VEGAs booker Annika og Kettil fra PullUp Booking and Management (Lucy Love, Linkoban) slår pjalterne sammen i anledning af deres fælles 30-års fødselsdag og holder et brag af en fest. De to venner af huset har til lejligheden samlet et skudsikkert dj line-up, som i den grad kommer til at rykke dansegulvet rundt.

Line up’et består nemlig af Unkwon & Serbern, som spiller back-to-back, Kalawanji, Beastie Respond, Smerz og Erosion Flow. Festen er åben for alle og entréen gratis, så der er al mulig grund til at kigge forbi Ideal Bar til årets Birthday Bash!

**Fakta om weekenden i VEGA Klub:**

**VEGA Klub: R&B Jamboree**

Fredag den 4. december 2015 kl. 23.00

Ideal Bar, Enghavevej 40, 1674 Kbh. V

Entré 40 kr.

Læs mere om arrangementet

**VEGA Klub: Birthday Bash**

Lørdag den 5. december 2015 kl. 22.00

Ideal Bar, Enghavevej 40, 1674 Kbh. V

Gratis entré

Læs mere om arrangementet